RESOLUCIÓN do 30 de novembro de 2022, da Secretaría Xeral para o Deporte, pola que se fan públicas as listaxes de solicitudes suxeitas a emenda, as solicitudes inadmitidas e as solicitudes admitidas, presentadas ao abeiro da Orde do 21 de outubro de 2022 pola que se procede á segunda convocatoria do ano 2022 para a concesión de subvencións, en réxime de concorrencia competitiva, para a adquisición de equipamentos deportivos (código de procedemento PR949A).
Vicepresidencia Segunda e Consellería de Presidencia, Xustiza e Deportes — III. Outras disposicións — 02/12/2022

No
Diario Oficial de Galicia
número 206, do 28 de outubro de 2022, publicouse a Orde do 21 de outubro de 2022 pola que se procede á segunda convocatoria do ano 2022 para a concesión de subvencións, en réxime de concorrencia competitiva, para a adquisición de equipamentos deportivos (código de procedemento PR949A). O prazo de presentación das solicitudes rematou o 28 de novembro de 2022.
No número 2 do artigo 1 da referida orde establécese que as bases reguladoras polas cales se rexerá a convocatoria de subvencións son as aprobadas a través da Resolución do 13 de decembro de 2021, da Secretaría Xeral para o Deporte, pola que se establecen as bases reguladoras para a concesión, en réxime de concorrencia competitiva, de subvencións para a adquisición de equipamentos deportivos e se procede á súa convocatoria para o ano 2022 (código de procedemento PR949A), que se publicou no DOG núm. 3, do 5 de xaneiro de 2022.
Segundo o disposto na base décimo primeira do anexo I da Resolución do 13 de decembro de 2021, tras seren recibidas as solicitudes, o órgano instrutor revisará os expedientes e publicará no DOG e na páxina web da Secretaría Xeral para o Deporte (http://deporte.xunta.gal/) a relación de entidades admitidas, as que deben emendar as deficiencias das súas solicitudes e as inadmitidas, para que os interesados, no prazo improrrogable de dez (10) días, contados a partir do día seguinte ao da súa publicación, poidan presentar alegacións ou achegar a documentación que consideren oportuna.
Non obstante, o día 30 de novembro de 2022 publicouse no DOG a Orde do 24 de novembro pola que se acorda a tramitación de urxencia no procedemento de concesión de subvencións para a adquisición de equipamentos deportivos, ao abeiro da Orde do 21 de outubro de 2022 pola que se procede á segunda convocatoria do ano 2022 para a concesión, en réxime de concorrencia competitiva, de subvencións para a adquisición de equipamentos deportivos (código de procedemento PR949A), pola que se acordou reducir os prazos na fase de emenda á metade.
Tendo en conta o exposto, a Secretaría Xeral para o Deporte
Primeiro. Publicar a listaxe de solicitudes que se deberán emendar por presentar a documentación incompleta ou con erros. Tal relación recóllese no anexo I desta resolución, ordenada alfabeticamente.
Segundo. Publicar a listaxe de solicitudes provisionalmente inadmitidas e o motivo da inadmisión. Tal relación recóllese no anexo II desta resolución, ordenada alfabeticamente. Tamén se sinala a necesidade de emendar a solicitude presentada, ademais do motivo de inadmisión.
Terceiro. Publicar a listaxe de solicitudes admitidas para baremar. Tal relación recóllese no anexo III desta resolución, ordenada alfabeticamente. A admisión implica o cumprimento dos requisitos administrativos exixidos, dando lugar á baremación da solicitude, pero non á concesión da subvención, que está condicionada á posterior resolución definitiva, se for o caso.
Cuarto. Estas listaxes publicaranse no
Diario Oficial de Galicia
e exporanse tamén na páxina web http://deporte.xunta.gal/
Quinto. Os interesados poderán formular reclamacións, emendar erros e achegar os documentos que entendan oportunos nun prazo de cinco (5) días hábiles, contados desde o día seguinte ao da publicación desta resolución no
Diario Oficial de Galicia
. Despois de que transcorra este prazo sen que se emenden as deficiencias, considerarase que o interesado desiste da súa petición, de conformidade co establecido no artigo 68 da Lei 39/2015, do 1 de outubro, do procedemento administrativo común das administracións públicas, e logo da correspondente resolución, nos termos previstos no seu artigo 21.
Santiago de Compostela, 30 de novembro de 2022
É motivo de emenda:
b) Clubs e outras entidades deportivas:
É motivo da inadmisión:
a) Federacións deportivas galegas:
b) Clubs e outras entidades deportivas:
a) Federacións deportivas galegas:
b) Clubs e outras entidades deportivas: